**RÁMCOVÁ DOHODA O SKLÁDKOVANÍ ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 83 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a uzatvorená v súlade s príslušnými ustanoveniami zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov, zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, ako výsledok zrealizovaného verejného obstarávania zverejneného v Úradnom vestníku EÚ zo dňa \_\_\_\_\_\_\_\_\_\_\_\_\_2019 pod č. \_\_\_\_\_\_\_\_\_\_\_\_\_\_\_\_\_\_\_ a vo Vestníku verejného obstarávania č. \_\_\_\_/2019 zo dňa \_\_\_\_\_\_\_\_\_\_\_\_\_2019 pod zn. \_\_\_\_\_\_\_\_\_ – MSS

(ďalej len: „**Zmluva**")

medzi Zmluvnými stranami:

**Držiteľ odpadu:**

Názov: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zastúpený: Ing. Martin Maslák, predseda predstavenstva

 Ing. Andrej Rutkovský, člen predstavenstva

Štát: Slovenská republika

IČO: 00 681 300

DIČ: 2020318256

IČ DPH: SK 2020318256

Zapísaný: Obchodný register Okresného súdu Bratislava I, oddiel: Sa, vložka číslo: 482/B

Bankové spojenie: Československá obchodná banka, a.s.

Číslo účtu: 25332773/7500

IBAN: SK37 7500 0000 0000 2533 2773

SWIFT: CEKOSKBX

Kontaktná osoba

pre odvoz odpadu: Ing. Anna Kapišinská, telefón: +421 2 50 110 301, e-mail: kapisinska@olo.sk

Kontaktná osoba

pre zmluvné veci: Mgr. Jozef Bálint, telefón: +421 918 110 644, e-mail: balint@olo.sk

(ďalej len: „**Držiteľ odpadu**");

**Prevádzkovateľ skládky odpadu:**

Názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: [doplniť]

Bankové spojenie: [doplniť]

Číslo účtu: [doplniť]

IBAN: [doplniť]

SWIFT: [doplniť]

Kontaktná osoba

pre nakladanie s odpadom: [doplniť], telefón: [doplniť], e-mail: [doplniť]

Kontaktná osoba

pre zmluvné veci: [doplniť], telefón: [doplniť], e-mail: [doplniť]

 (ďalej len ako: „**Prevádzkovateľ skládky odpadu**");

(Držiteľ odpadu a Prevádzkovateľ skládky odpadu ďalej spoločne len: „**Zmluvné strany**").

**PREAMBULA**

Zmluva sa uzatvára s dvomi úspešnými uchádzačmi (prevádzkovateľmi skládok odpadu), ktorí sa vo verejnom obstarávaní identifikovanom v záhlaví Zmluvy umiestnili po vyhodnotení ponúk na prvých dvoch miestach:

1. [doplniť], so sídlom [doplniť], IČO: [doplniť],
2. [doplniť], so sídlom [doplniť], IČO: [doplniť].

**1. PREDMET ZMLUVY**

1.1 Na základe tejto Zmluvy sa Prevádzkovateľ skládky odpadu zaväzuje pre Držiteľa odpadu nakladať s odpadom, ktorý nie je nebezpečný, katalógové číslo odpadu: ***20 03 01 zmesový komunálny odpad*** (ďalej len: „**Odpad**") a zabezpečiť zneškodnenie tohto odpadu v zmysle tejto Zmluvy uložením na skládku odpadu [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej len „**Skládka**") v súlade so zákonom č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len: „**Zákon o odpadoch**") a príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Držiteľ odpadu sa zaväzuje uhradiť odmenu podľa Prílohy č. 1 – Návrh na plnenie kritérií – Cenník Rámcovej dohody o skládkovaní odpadu (ďalej len ako „**Príloha č. 1**") k tejto Zmluve.

1.2 Prevádzkovateľ skládky odpadu sa zaväzuje, že prevezme od Držiteľa odpadu dovezený odpad a zneškodní ho na Skládke v súlade so všeobecne záväznými právnymi predpismi platnými najmä v odpadovom hospodárstve. Držiteľ odpadu sa zaväzuje zabezpečiť prepravu Odpadu, ktorý má byť umiestnený na Skládke na vlastné náklady v čase dohodnutom s Prevádzkovateľom skládky odpadu alebo podľa odsúhlaseného časového harmonogramu zvozu Odpadu.

1.3 Držiteľ odpadu pred uložením Odpadu na Skládku zabezpečí zatriedenie Odpadu podľa druhu odpadu v zmysle vyhlášky Ministerstva životného prostredia Slovenskej republiky č. 365/2015 Z.z., ktorou sa ustanovuje Katalóg odpadov v znení neskorších predpisov (ďalej len ako „**Vyhláška**").

1.4 Držiteľ odpadu sa zaväzuje zaplatiť Prevádzkovateľovi skládky odpadu Cenu podľa článku 3 body 3.1 a 3.3 Zmluvy a Prílohy č. 1 k tejto Zmluve, vrátane zákonného poplatku za uloženie odpadu podľa Prílohy č.1 a článku 3 bod 3.2 tejto Zmluvy.

1.5 Zmluvné strany sa dohodli, že **predpokladané množstvo Odpadu**, ktoré bude uložené Držiteľom odpadu u Prevádzkovateľa skládky odpadu počas jedného (1) roka od nadobudnutia účinnosti Zmluvy, bude **15 000 ton**, slovom: *pätnásťtisíc ton*. Zmluvné strany sa dohodli, že Zmluva je rámcovou dohodou a Držiteľ odpadu nie je povinný uložiť Odpad na Skládke u Prevádzkovateľa skládky odpadov v celom uvedenom množstve.

1.7 Miesto odovzdania Odpadu na účely zneškodnenia sa nachádza na adrese:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.8 Prevádzkovateľ skládky odpadu týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, že má vykonané všetky zákonom stanovené registrácie a aj počas platnosti zmluvy bude disponovať právoplatnými rozhodnutiami, ktoré ho oprávňujú zneškodňovať Odpad v súlade so Zákonom o odpadoch a ďalšími všeobecne záväznými právnymi predpismi.

1.9 Miesto zneškodňovania Odpadu sa nachádza na adrese:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. PODMIENKY UKLADANIA ODPADU**

2.1 Podmienky ukladania Odpadu sú uvedené v tejto Zmluve, ibaže by sa Zmluvné strany písomne dohodli inak za účelom individuálneho ukladania Odpadu. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iného druhu odpadu, než je Odpad, pre ktorý je táto Zmluva uzatvorená.

2.2 Prevádzkovateľ skládky odpadov priamo alebo prostredníctvom inej skládky spĺňajúcej povinnosti upravené v čl. 1 bod 1.8 tejto Zmluvy zabezpečí prevádzkovú dobu Skládky pre potreby Držiteľa odpadu nasledovne:

každý pracovný deň v čase: od 7:00 do 15:30 hod.

Prevádzkovateľ skládky zabezpečí odber Odpadu najneskôr do 30 minút po príchode vozidla Držiteľa odpadu k vstupnému vážnemu zariadeniu určenému na váženie vozidiel prevážajúcich Odpad.

Prevádzkovateľ skládky odpadu je povinný požiadať o súhlas s uskladnením odpadu Držiteľa odpadu na inej skládke ako tej uvedenej v článku 1 tejto Zmluvy písomne vopred. Pre vylúčenie pochybností platí, že sa táto skládka nebude nachádzať ďalej ako 42 km od Námestia Slovenského národného povstania v Bratislave, inak bude Prevádzkovateľ skládky odpadu znášať náklady na dopravu Držiteľa odpadu. Pre vylúčenie pochybností platí, že Držiteľ odpadu nie je povinný schváliť iné miesto skládky ako miesto uvedené v článku 1 tejto Zmluvy a Prevádzkovateľ skládky odpadu je povinný rezervovať kapacitu Skládky v objeme podľa tejto Zmluvy po dobu trvania tejto Zmluvy.

2.3 Prevádzkovateľ skládky odpadu vystaví v dvoch (2) vyhotoveniach vážny lístok s potvrdením o prijatí Odpadu na skládkovanie. Jedno vyhotovenie vážneho lístku spolu s potvrdením o prijatí Odpadu na skládkovanie uschová Prevádzkovateľ skládky odpadu pre účely fakturácie a kontroly v zmysle Zákona o odpadoch a druhý odovzdá Držiteľovi odpadu. Vážny lístok musí obsahovať tieto údaje: Držiteľa odpadu, miesto odovzdania dodaného odpadu, druh a kód dodaného odpadu, hmotnosť dodaného odpadu, dátum a čas prevzatia odpadu, evidenčné číslo motorového vozidla, ktorým bol odpad dovezený. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade poruchy vážneho zariadenia, resp. pri výpadku elektrického prúdu alebo poruchy vážneho zariadenia zabezpečí váženie na náhradnom vážnom zariadení. V prípade, že to nie je možné, vykoná Prevádzkovateľ skládky odpadu prepočet objemovej jednotky na hmotnostnú jednotku prostredníctvom koeficientov podľa druhu Odpadu.

2.4 Prevádzkovateľ skládky odpadu povolí skládkovanie len dohodnutého druhu Odpadu, ktorý je schválený v prevádzkovom poriadku odsúhlasenom Slovenskou inšpekciou životného prostredia, Odborom integrovaného povoľovania a kontroly v meste [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , v súlade so Zákonom o odpadoch.

2.5 Prevádzkovateľ skládky odpadu je povinný udržiavať Skládku v takom stave, aby zabránil možným škodám na živote, zdraví zamestnancov Držiteľa odpadu a jeho majetku. Najmä, ale nie výlučne, je povinný udržiavať všetky príjazdové cesty na Skládke odpadu a vo vnútri areálu Skládky ako spevnené očistené komunikácie a miesto vysypania/vykládky odpadu v takom stave, aby sa predchádzalo škodám na vozidlách Držiteľa odpadu.

2.6 Prevádzkovateľ skládky odpadu je povinný umožniť v nevyhnutnom rozsahu pohyb zamestnancov Držiteľa odpadu alebo osôb konajúcich v mene a na účet Držiteľa odpadu a vozidla určeného na prepravu Odpadu na Skládke. Tieto osoby sú povinné dodržiavať prevádzkový poriadok platný v areáli Prevádzkovateľa skládky odpadu, najmä:

(i) dodržiavať pokyny na informačných tabuliach umiestnených na Skládke;

(ii) dodržiavať usmernenia Prevádzkovateľa skládky odpadu alebo osôb ním poverených ohľadne miesta uloženia Odpadu;

(iii) dodržiavať maximálnu povolenú rýchlosť vozidiel na Skládke;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli Skládky;

(vi) dodržiavať zákaz pracovať pod vplyvom alkoholických alebo omamných a psychotropných látok na Skládke.

2.7 Prevádzkovateľ skládky odpadu vyhlasuje, že Skládka má voľnú kapacitu na minimálne také množstvo Odpadu definovaného v tejto Zmluve, ktoré je vyjadrené hmotnosťou v tonách v čl. 1 bod 1.5 tejto Zmluvy.

2.8 Prevádzkovateľ skládky odpadu sa zaväzuje rezervovať kapacitu Skládky pre Držiteľa odpadu na uloženie minimálne takého množstva Odpadu špecifikovaného v tejto Zmluve, ktoré je vyjadrené hmotnosťou v tonách v čl. 1 bod 1.5 tejto Zmluvy počas celého obdobia trvania tejto Zmluvy.

2.9 Plnenie z tejto Zmluvy sa realizuje na základe objednávok vystavovaných Držiteľom odpadu Prevádzkovateľovi skládky odpadu v súlade s § 83 ods. 5 písm. a) zákona o verejnom obstarávaní zadávaním zákaziek bez opätovného otvárania súťaže na základe pravidiel upravených v tejto Zmluve. Držiteľ odpadu vystaví objednávku tomu Poskytovateľovi skládky odpadu, ktorý určil nižšiu cenu za 1 tonu Odpadu podľa Prílohy č. 1 tejto Zmluvy, a teda aj za celkový predpokladaný rozsah Odpadu. V prípade, že tento Poskytovateľ skládky odpadu neumožní Držiteľovi odpadu v požadovanom termíne ukladať odpad na Skládku, je Držiteľ odpadu oprávnený vystaviť objednávku tomu Poskytovateľovi skládky odpadu, ktorý ponúkol v poradí druhú najnižšiu cenu za 1 tonu Odpadu podľa Prílohy č. 1 tejto Zmluvy, a teda aj za celkový predpokladaný rozsah Odpadu a tento Poskytovateľ skládky odpadu je povinný umožniť Držiteľovi odpadu v požadovanom termíne ukladať odpad na ním prevádzkovanú skládku odpadu spĺňajúcu požiadavky podľa tejto Zmluvy. Prevádzkovateľ skládky odpadu sa zaväzuje akceptovať objednávku momentom jej doručenia elektronickou formou na ním pre tento účel určenú e-mailovú adresu. Držiteľ odpadu sa zaväzuje vystaviť a doručiť objednávku Prevádzkovateľovi skládky odpadu najneskôr 5 dní pred požadovaným začatím ukladania odpadu na Skládku. Prevádzkovateľ skládky odpadu potvrdí zadanie objednávky e-mailom do 2 pracovných dní odo dňa prijatia objednávky, inak sa má za to, že neumožnil Držiteľovi odpadu v požadovanom termíne ukladať odpad na Skládku. Zmluvné strany sa dohodli, že objednávky (čiastkové zadania) zadávané na základe tejto Zmluvy budú zodpovedať podmienkam dohodnutým v tejto Zmluve a právam a povinnostiam dohodnutým v tejto Zmluve.

2.10 Prevádzkovateľ skládky odpadu nie je oprávnený zmeniť miesto odovzdania Odpadu bez písomného súhlasu Držiteľa odpadu, o ktorý ho musí požiadať. Držiteľ odpadu má lehotu 10 dní od doručenia žiadosti Prevádzkovateľa skládky odpadu na vydanie písomného stanoviska k uvedenej žiadosti podľa predošlej vety. Miesto odovzdania Odpadu, ktorým Prevádzkovateľ skládky žiada nahradiť pôvodné miesto odovzdania Odpadu, musí spĺňať všetky relevantné požiadavky uvedené v tejto Zmluve, v súťažných podkladoch a v Oznámení o vyhlásení verejného obstarávania identifikovaného v záhlaví tejto Zmluvy.

**3. CENA A PLATOBNÉ PODMIENKY**

3.1 Zmluvné strany sa dohodli, že za nakladanie s Odpadom v zmysle tejto Zmluvy má Prevádzkovateľ skládky odpadu nárok na odmenu podľa hmotnosti uloženého Odpadu - Cenu, ktorá je odvodená od jednotkovej ceny za uloženie 1 tony Odpadu na Skládku v zmysle Prílohy č. 1 tejto Zmluvy počas celej doby trvania Zmluvy.

3.2 K Cene podľa bodu 3.1 tejto Zmluvy bude pripočítaný i poplatok za uloženie odpadu (ďalej len: „**Poplatok**") podľa zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len: „**Zákon o poplatkoch**") a Prílohy č. 1 k nariadeniu vlády Slovenskej republiky č. 330/2018 Z. z. ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v zmysle Prílohy č. 1 tejto Zmluvy.

3.3 K cene podľa bodu 3.1 tejto Zmluvy bude pri fakturácii pripočítaná aj daň z pridanej hodnoty (ďalej len „**DPH**“) v súlade s platnou legislatívou.

3.4 Cena podľa bodu 3.1 tohto článku nemôže byť Prevádzkovateľom skládky odpadu zvýšená počas celej doby trvania tejto Zmluvy.

3.5 Celkovú Cenu podľa bodov 3.1, 3.2 a 3.3 tejto Zmluvy uhradí Držiteľ odpadu na základe faktúry vystavenej Prevádzkovateľom skládky odpadu po skončení príslušného kalendárneho mesiaca, v ktorom bol Odpad na Skládku uložený.

3.6 Maximálna celková cena uhradená Držiteľom odpadu na základe objednávok zadávaných v súlade s predmetom Zmluvy, vrátane poplatku podľa bodu 3.2 je stanovená podľa predpokladanej hodnoty zákazky určenej pre verejné obstarávanie identifikované v záhlaví tejto Zmluvy v hodnote 930 000,- € bez DPH (slovom *deväťstotridsaťtisíc eur*) počas celej doby trvania Zmluvy v zmysle Prílohy č. 1 tejto Zmluvy.

3.7 Faktúra, ktorá nevykazuje chybné údaje a je vystavená Prevádzkovateľom skládky odpadu podľa bodu 3.5 a 3.8 tohto článku, je splatná do tridsiatich (30) dní odo dňa jej doručenia Držiteľovi odpadu.

3.8 Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:

* označenie Držiteľa odpadu,
* označenie Prevádzkovateľa skládky odpadu,
* číslo Zmluvy,
* číslo objednávky,
* objem dovezeného Odpadu,
* pečiatka a podpis oprávnenej osoby Prevádzkovateľova skládky odpadu.

Prílohou faktúry sú vážne lístky alebo sumárna zostava odovzdaného odpadu za celý mesiac.

3.9 V prípade, že faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Prevádzkovateľovi skládky odpadu na opravu. V takomto prípade nová lehota splatnosti začne plynúť doručením opravenej alebo novo vystavenej faktúry Držiteľovi odpadu.

3.10 Držiteľ odpadu bude hradiť faktúru Prevádzkovateľovi skládky odpadu v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka pripísaná v prospech bankového účtu Prevádzkovateľa skládky odpadu.

3.11 V prípade, že Držiteľ odpadu bude v omeškaní s plnením svojich peňažných záväzkov voči Prevádzkovateľovi skládky odpadu (napr. neuhradí faktúru najneskôr v deň splatnosti), je Prevádzkovateľ skládky odpadu oprávnený požadovať od Držiteľa odpadu zaplatenie zmluvného úroku z omeškania vo výške 0,03 % denne z dlžnej čiastky za každý deň omeškania.

**4. ZMLUVNÉ POKUTY**

4.1 Ak Prevádzkovateľ skládky odpadu zmení miesto odovzdania Odpadu bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu 100 000 € (slovom: *stotisíc eur*). Za nedodržanie garancie rezervácie kapacity Skládky pre Držiteľa odpadu počas platnosti tejto zmluvy podľa čl. 2 bod 2.8 tejto Zmluvy zaväzuje sa Prevádzkovateľ skládky uhradiť Držiteľovi odpadu zmluvnú pokutu vo výške 100 000 € (slovom: *stotisíc* *eur*).

4.2 Za neoznámenie ukončenia činnosti alebo pozastavenie činnosti na strane Prevádzkovateľa skládky odpadu, za neoznámenie, že Prevádzkovateľovi skládky bolo odobraté ktorékoľvek z povolení, súhlas alebo registrácia podľa bodu 1.8 tejto zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu zmluvy do 3 dní odo dňa vzniku takejto okolnosti, uhradí Prevádzkovateľ skládky odpadu Držiteľovi odpadu zmluvnú pokutu 100 000 € (slovom: *stotisíc* *eur*).

4.3 Ak Prevádzkovateľ skládky odpadu nezabezpečí preberanie dohodnutého druhu Odpadu v dohodnuté dni v dohodnutom čase po dobu dlhšiu ako 1 kalendárny deň, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity skládky a Držiteľ je oprávnený uplatniť si u Prevádzkovateľa odpadu zmluvnú pokutu podľa bodu 4.1 tejto Zmluvy.

4.4 Ak Prevádzkovateľ skládky odpadu poruší zmluvnú povinnosť uvedenú v bode 2.3 a/alebo 2.5 a napriek písomnému upozornenie okamžite neodstráni vyčítané skutočnosti uhradí Držiteľovi odpadu zmluvnú pokutu vo výške 500 € (slovom*: päťsto eur*) za každé jednotlivé porušenie, a to aj opakovane.

4.5 Prevádzkovateľ skládky odpadu pri nedodržaní povinností týkajúcich sa subdodávateľov uvedených v bodoch 7.1, 7.3 a 7.4 uhradí zmluvnú pokutu vo výške 1000 € (slovom: *tisíc eur*).

4.6 V prípade, ak Prevádzkovateľ skládky poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 5 000,- EUR (slovom *päťtisíc eur*).

4.7 Za podstatné porušenie zmluvných povinností sa považuje nedodržanie zmluvných povinností uvedených v bodoch 1.8, 3.1, 3.2, 4.1, 4.2, 4.3 a 4.5 tejto Zmluvy.

4.8 V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.8 tejto zmluvy zo strany Prevádzkovateľa odpadu, zaväzuje sa Prevádzkovateľ uhradiť túto pokutu Držiteľovi odpadu v plnej výške.

4.9 Zaplatením zmluvných pokút zo strany Prevádzkovateľa skládky nezaniká nárok Držiteľa odpadu na náhradu škody prevyšujúcu zmluvnú pokutu. Zmluvné pokuty si môže Držiteľ odpadu započítať v súlade s § 580 Občianskeho zákonníka z ceny vyfakturovanej Prevádzkovateľom skládky odpadu za zneškodnenie odpadu. Držiteľ odpadu je oprávnený uplatniť si následne zostávajúcu sumu zmluvnej pokuty vystavením faktúry. Prevádzkovateľ skládky je povinný uhradiť faktúru do 30 dní odo dňa jej doručenia Prevádzkovateľovi skládky.

**5. DOBA TRVANIA A SKONČENIE ZMLUVY**

5.1 Táto Zmluva sa uzatvára na dobu určitú na jeden (1) rok odo dňa nadobudnutia účinnosti Zmluvy.

5.2 Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:

(i) odstúpením od Zmluvy;

(ii) dohodou Zmluvných strán;

(iii) výpoveďou Držiteľa odpadu.

5.3 Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.

5.4 Držiteľ odpadu môže od tejto Zmluvy odstúpiť aj v prípade, ak:

1. Prevádzkovateľ skládky, alebo osoba konajúca v jeho mene, porušil svoju povinnosť mlčanlivosti.
2. Prevádzkovateľ skládky, alebo osoba konajúca v jeho mene, porušil podmienky Etického kódexu zverejneného na web stránke Držiteľa odpadu.
3. Vyhlásenie alebo konanie Prevádzkovateľa skládky porušilo dobré meno alebo podnikateľskú dôveryhodnosť Držiteľ odpadu.
4. Prevádzkovateľ skládky je platobné neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
5. Z iných dôvodov uvedených v tejto Zmluve, najmä, ale nie výlučne z dôvodov podľa bodu 4.7 tejto Zmluvy alebo vo všeobecne záväzných právnych predpisoch.

5.5 Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle §47a Občianskeho zákonníka, ak osobitný predpis neustanovuje inak.

5.6 Držiteľ odpadu môže túto Zmluvu písomne vypovedať bez udania dôvodu. Výpovedná lehota je jednomesačná a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.

5.7 Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, a pod.

**6. KOMUNIKÁCIA A DORUČOVANIE**

6.1 Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

6.2 Korešpondencia súvisiaca so zmluvou musí byť v slovenskom jazyku a bude sa považovať za doručenú:

1. v deň doručenia zásielky, ak bola zásielka doručená osobne alebo kuriérnou službou; alebo
2. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, čo nastane skôr; alebo
3. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.

6.3 Odstúpenie od zmluvy, výpoveď, faktúry a/alebo iné dôležité oznámenia, najmä, ale nie výlučne, týkajúce sa trvania zmluvy, budú vždy doručené písomne druhej zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.

6.4 Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví zmluvy a zmeny kontaktných údajov sa zmluvné strany dohodli, že nie je potrebné uzatvárať dodatok k tejto Zmluve.

**7. ÚDAJE O SUBDODÁVATEĽOCH A PRAVIDLÁ ZMENY**

7.1 Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

 [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.2 Subdodávateľom na účely tejto zmluvy je hospodársky subjekt, ktorý uzavrie alebo na účely plnenia tejto Zmluvy Prevádzkovateľom skládky odpadu písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.

7.3 Prevádzkovateľ skládky odpadu je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto zmluve, a to v rozsahu uvedenom v bode 7.1 tejto Zmluvy.

7.4 Pravidlo pre zmenu subdodávateľov počas plnenia Zmluvy je nasledovné: Prevádzkovateľ skládky odpadu nesmie zmeniť subdodávateľa bez písomného súhlasu Držiteľa odpadu. Prevádzkovateľ skládky odpadu požiada o zmenu subdodávateľa minimálne päť (5) pracovných dní vopred. Nedodržanie tohto pravidla Prevádzkovateľom skládky odpadu sa považuje za podstatné porušenie zmluvných povinností.

7.5 Ak Prevádzkovateľ skládky odpadu zabezpečuje svoju činnosť pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Prevádzkovateľ skládky odpadu tak, ako by činnosť vykonával on sám.

**8. SPOLOČNÉ A ZÁVEREČNÉ USTANOVENIA**

8.1 Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.

8.3 Pokiaľ niektoré z ustanovení tejto zmluvy je neplatné alebo neúčinné, alebo sa stane neskôr neplatným alebo neúčinným, nemá to vplyv na platnosť alebo účinnosť ostatných ustanovení tejto zmluvy. V prípade, že niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto zmluvy.

8.4 Prevádzkovateľ skládky odpadu sa zaväzuje zachovávať mlčanlivosť o všetkých skutočnostiach týkajúcich sa činnosti Držiteľa odpadu, o ktorých sa pri plnení podľa tejto zmluvy dozvie. Táto mlčanlivosť sa vzťahuje aj na osoby, ktoré v mene Prevádzkovateľa skládky odpadu vykonávajú činnosti podľa tejto Zmluvy. Toto ustanovenie zostáva v platnosti aj po zániku Zmluvy.

8.5 Prevádzkovateľ skládky odpadu je povinný dodržiavať všetky interné osobitné predpisy a pokyny vydané Držiteľom odpadu, s ktorými ho Držiteľ odpadu oboznámi, alebo ktoré sú zverejnené na webovej stránke Držiteľa odpadu.

8.6 Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.

8.7 Účastníci tejto Zmluvy vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Účastníci tejto Zmluvy vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

8.8 Táto Zmluva sa vyhotovuje v dvoch rovnopisoch, po jednom rovnopise pre každú Zmluvnú stranu.

8.9 Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

|  |  |
| --- | --- |
| V Bratislave dňa [doplniť] | V [doplniť] dňa [doplniť] |
| **Za Držiteľa odpadu:** | **Za Prevádzkovateľa skládky odpadu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **OLO a.s.**Ing. Martin Maslákpredseda predstavenstva | [doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **OLO a.s.**Ing. Andrej Rutkovskýčlen predstavenstva | [doplniť] |

**Príloha č. 1 Rámcovej dohody o skládkovaní odpadu**

**Cenník Rámcovej dohody o skládkovaní odpadu**

**Predpokladané množstvo uloženia zmesového komunálneho odpadu na Skládku odpadu za jeden rok od nadobudnutia účinnosti Zmluvy je 15 000 ton odpadu**.

|  |  |  |  |  |
| --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | Poplatok\*) | Celková cena v EUR s DPH vrátane Poplatku\* |
|
| Cena v  EUR za **1 tonu** odpadu*\*\*)* |
| 20 03 INÉ KOMUNÁLNE ODPADY | ***vyplní uchádzač*** | ***vyplní uchádzač*** | ***vyplní uchádzač*** | ***vyplní uchádzač*** |
| ***20 03 01 -*** *zmesový komunálny odpad* |  |  |  |  |

|  |  |  |  |  |
| --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | Poplatok\*) | Celková cena v EUR s DPH vrátane Poplatku\* |
|
| Cena v  EUR za celkové predpokladané množstvoodpadu (**15 000 ton**) *\*\*)* |
| 20 03 INÉ KOMUNÁLNE ODPADY | ***vyplní uchádzač a túto cenu vyplní aj do systému Josephine*** | ***vyplní uchádzač*** | ***vyplní uchádzač*** | ***vyplní uchádzač*** |
| ***20 03 01 -*** *zmesový komunálny odpad* |  |  |  |  |

*Vysvetlivky:*

*\*) podľa príloh Vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov*

*\*\*) podľa Prílohy č. 1 a č. 2 k Zákonu o poplatkoch a Prílohy č. 1 k nariadeniu vlády SR č. 330/2018 ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov\*\*\*) Ceny za nakladanie s odpadom sú platné počas celej platnosti Zmluvy.*

V [doplniť]

**Za Prevádzkovateľa skládky odpadu:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[doplniť]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[doplniť]